rejauldu/bengali-wikipedia huggingface dataset:
থাম্ব|১৮৭৪-৫ এ মোব্রেতে থাকাকালীন ǃক্বেইতেন-তা-ǁকেন এর একটি ছবি। ǃক্বেইতেন-তা-ǁকেন ( ; নামটি ক্যাটকপ পাহাড়ের স্থানীয় একটি অজানা ভাষা থেকে এসেছে, তিনি র‍্যাচেল বা গ্রিয়েট নামেও পরিচিত) ছিলেন একজন বিশিষ্ট খাম ইতিহাসসংগ্রাহক। তিনি খাম সংস্কৃতি ও জ্ঞানের সংরক্ষণে গুরুত্বপূর্ণ ভূমিকা রেখেছিলেন। তিনি "বুশম্যান লোককথার নমুনা" গ্রন্থের জন্য ব্লীক ও লয়েড সংগ্রহশালায় অবদান রাখেন। সেখানে খাম সমাজের জীবন, আচার ও বিশ্বাস সম্পর্কে নারীদের দৃষ্টিভঙ্গি তুলে ধরা হয়েছে। তিনি খাম লোককথা, প্রথা ও যৌবনে পদার্পণের নিয়ম সম্পর্কে প্রধান সূত্র ছিলেন। ১৮৭৪ সালের জুন মাসে তিনি পরিবারের সঙ্গে কাপ অঞ্চলে যান এবং ১৮৭৫ সালের জানুয়ারি পর্যন্ত সেখানে থাকেন। এই সময়ে উইলহেল্ম ব্লীক ও লুসি লয়েড তার সাক্ষাৎকার নেন। তিনি বর্তমান দক্ষিণ আফ্রিকার ব্র্যান্ডভ্লেইয়ের উত্তর-পশ্চিমে ক্যাটকপ পাহাড়ের বাসিন্দা ছিলেন।   তথ্যসূত্র    বহির্সংযোগ    ব্লিক অ্যান্ড লয়েড আর্কাইভ অনলাইন  Author: কেন (রাচেল)  বিষয়শ্রেণী:জাতীয়তা অনুযায়ী ১৯শ শতাব্দীর ব্যক্তি
ওয়ার্ড নং ৬৮, কলকাতা পৌরসংস্থা হল ভারতের পশ্চিমবঙ্গ রাজ্যের কলকাতা পৌরসংস্থার ৮ নং বরোর একটি প্রশাসনিক বিভাগ।  এটি দক্ষিণ কলকাতার বালিগঞ্জ (বালিগঞ্জ প্লেস-একডালিয়া-বালিগঞ্জ গার্ডেন-ফার্ন প্লেস) এবং গড়িয়াহাটের আশেপাশের স্থানগুলি নিয়ে এই ওয়ার্ডটি গঠিত। ৬৮ নং ওয়ার্ড কলকাতার পৌর-প্রশাসনের একটি নির্বাচন-ক্ষেত্র এবং বালিগঞ্জ বিধানসভা কেন্দ্রের অন্তর্গত।  বিবরণ ৬৮ ওয়ার্ডের  উত্তর দিকে বন্ডেল রোড; পূর্ব দিকে ইস্টার্ণ রেলওয়ে লাইন; দক্ষিণে কাকুলিয়া রোড ও ফার্ণ রোড এবং পশ্চিম দিকে লীলা রয় সরণী (গরিয়াহাট রোড) অবস্থিত।Kolkata: Detail Maps of 141 Wards with Street Directory. D.P.Publications & Sales Concern, 66 Colarelege Street, Kolkata-700073, 4th edition 2003.  এই ওয়ার্ডটি গরিয়াহাট থানার অন্তর্গত। কড়েয়া মহিলা থানা  দক্ষিণ-পূর্ব বিভাগ পুলিশ জেলার অধীনে সমস্ত থানার অর্থাৎ তোপসিয়া,  বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা  এখতিয়ার রয়েছে।  ইতিহাস ১৮৪৭ সালে প্রথমবারের মতো নির্বাচনী ব্যবস্থা চালু করা হয়েছিল এবং ৭ জন বোর্ডের সদস্যের মধ্যে ৪ জনই করদাতাদের দ্বারা নির্বাচিত ছিলেন। ১৮৬৩ সালে নতুন বোর্ড তৈরী হয়েছিল। পুরানো রেকর্ড অনুসারে, ১৮৭২ সালে কলকাতায় ২৫ টি ওয়ার্ড ছিল (ততকালীন ব্যবহৃত বানান) - ১. শ্যামপুকুর, ২.কুমারতুলি, ৩. বারতলা, ৪. সুকিয়া স্ট্রিট, ৫. জোরাবাগান, ৬. জোড়াসাঁকো, ৭. বড়বাজার, ৮. কোলুটোলা, ৯. মুচিপাড়া, ১০.বাবাজার, ১১. পদ্মপুকুর, ১২. ওয়াটারলু স্ট্রিট, ১৩. ফেনউইক বাজার, ১৪. তালতলা, ১৫. কলিঙ্গ, ১৬. পার্ক স্ট্রিট, ১৭. ভিক্টোরিয়া টেরেস, ১৮. হেস্টিংস, ১৯. এন্তালী, ২০. বেনিয়াপুকুর, ২১. বালিগঞ্জ-টলিগঞ্জ, ২২. ভবানীপুর, ২৩. আলিপুর, ২৪. একবলপুর এবং ২৫. ওয়াটগঞ্জ। ১৮৭৬ সালে একটি নতুন পৌরসংস্থা তৈরি করা হয়েছিল, যার মধ্যে ৪৮ জন কমিশনার নির্বাচিত হন এবং ২৪ জন সরকার কর্তৃক নিযুক্ত হন। ১৮৮৮ সালের পৌর একীকরণ আইন কার্যকর হওয়ার সাথে সাথে পৌর কর্পোরেশনের আওতাধীন অঞ্চল প্রসারিত করা হয়। কিছু অঞ্চল ইতোমধ্যে ছিল তবে সেগুলির আরও বেশ কয়েকটি অংশ যুক্ত করা হয়েছিল (বর্তমান বানান) - এন্টালী, ম্যানিক্টলা, বেলিয়াঘাটা, উল্টাডাঙ্গা, চিতপুর, কসিপুর, বেনিয়াপুকুর, বালিগঞ্জ, ওয়াটগঞ্জ ও একবলপুর এবং গার্ডেন রিচ এবং টালিগঞ্জ।  ১৯২৩ সালের কলকাতা পৌর আইন গুরুত্বপূর্ণ পরিবর্তন আনে। এটি গণতান্ত্রিক মতে সংবিধানকে চালিত করে তুলেছিল।  নির্বাচন   নির্বাচন বছর কেন্দ্র সদস্যদল ২০০৫৬৮ ওয়ার্ডরাজীব দেবসর্বভারতীয় তৃণমূল কংগ্রেসSearch the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file.২০১০রাজীব দেবসর্বভারতীয় তৃণমূল কংগ্রেস ২০১৫সুদর্শণা মুখার্জী সর্বভারতীয় তৃণমূল কংগ্রেসPrabahat Khabar, Hindi newspaper, print edition, 29 April 2015  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
২০১০ সাফ মহিলা চ্যাম্পিয়ন বাংলাদেশে ১২ ডিসেম্বর ২০১০ থেকে ২৩ ডিসেম্বর ২০১০ তারিখ পর্যন্ত অনুষ্ঠিত হয়। এটি সাফ মহিলা চ্যাম্পিয়নশিপের প্রথম আসর ছিল। একই সাথে টুর্নামেন্টটিকে ২০১০ দক্ষিণ এশীয় গেমসে মহিলাদের ফুটবল ইভেন্ট হিসেবে গণ্য করা হয়েছিল।   সূচি ও ফলাফল    গ্রুপ এ   |- align=center bgcolor="ccffcc" |style="text-align:left;"| |৩||৩||০||০||১৩||০||+১৩||৯ |- align=center bgcolor="ccffcc" |style="text-align:left;"| |৩||২||০||১||১১||৬||+৫||৬ |- align=center bgcolor="pink" |style="text-align:left;"| |৩||০||১||২||১||১০||-৯||১ |- align=center bgcolor="pink" |style="text-align:left;"| |৩||০||১||২||১||২৮||-২৭||১ |}   গ্রুপ বি   |- align=center bgcolor="ccffcc" |style="text-align:left;"| |৩||৩||০||০||৩১||০||+৩১||৯ |- align=center bgcolor="ccffcc" |style="text-align:left;"| |৩||২||০||১||৫||১৩||-৮||৬ |- align=center bgcolor="pink" |style="text-align:left;"| |৩||০||১||২||৩||১০||-৭||১ |- align=center bgcolor="pink" |style="text-align:left;"| |৩||০||১||২||২||১৮||-১৬||১ |}  নটআউট পর্ব  সেমি ফাইনাল    ফাইনাল    তথ্যসূত্র    বহিঃসংযোগ   RSSSF  বিষয়শ্রেণী:২০১০-এ বাংলাদেশী ক্রীড়া বিষয়শ্রেণী:২০১০-এ বাংলাদেশী ফুটবল বিষয়শ্রেণী:২০১০ দক্ষিণ এশীয় গেমস বিষয়শ্রেণী:দক্ষিণ এশীয় গেমসে ফুটবল বিষয়শ্রেণী:২০১০-এ মহিলা ফুটবল বিষয়শ্রেণী:সাফ নারী চ্যাম্পিয়নশিপ বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
বখতে নসর বা দ্বিতীয় নেবুচাদনেজার (ব্যাবিলনীয় কিউনিফর্ম: 105px; ;  ; প্রাচীন গ্রীক: Ναβουχοδονόσωρ ; ; আরবি: نِبُوخَذنِصَّر ; আনু. ৬৪২ – আনু. ৫৬২ খ্রিস্টপূর্ব) ছিলেন নব্য-ব্যবিলনীয় সম্রাট যিনি ব্যাবিলনের শূন্য উদ্যানের স্রষ্টা। প্রাচীন জেরুসালেমের পবিত্র মন্দির তিনি ধ্বংস করেন। বাইবেলের দানিয়েলের পুস্তকে তার বর্ণনা পাওয়া যায়। বিলুপ্তপ্রাপ্ত আক্কাদীয় ভাষায় তার নাম Nabû-kudurri-uṣur যার অর্থ “হে প্রভু নেবু, আমার পুত্রকে রক্ষা করো।” তিনি বাইতুল মুকাদ্দাস ধ্বংস করেন এবং বনি ইসরাইলদের সেখান থেকে বিতাড়িত করেন। অনেক বনি ইসরাইলদের দাসে পরিনত করেন।  তথ্যসূত্র   বিষয়শ্রেণী:ব্যাবিলনীয় রাজা বিষয়শ্রেণী:হিব্রু বাইবেলের রাজশাসক বিষয়শ্রেণী:খ্রিস্টপূর্ব ৬৪০-এর দশকে জন্ম বিষয়শ্রেণী:খ্রিস্টপূর্ব ৫৬০-এর দশকে মৃত্যু
জুলিয়া বুলেট (১৮৩২  জানুয়ারী ১৯/২০, ১৮৬৭), ভার্জিনিয়া সিটি, নেভাদার একজন ইংরেজ বংশোদ্ভূত মার্কিন পতিতা ছিল। তার মার্জিত পতিতালয়, খনি শ্রমিকদের কাছে অত্যন্ত জনপ্রিয় ছিল। তাকে অজানা কারণে খুন করা হয়েছিল, এবং একজন ফরাসি ড্রিফটার জন মিলাইনকে অপরাধের জন্য দ্রুত দোষী সাব্যস্ত করা হয়েছিল এবং ফাঁসি দেওয়া হয়েছিল।   তথ্যসূত্র    ব্ল্যাকবার্ন, জর্জ এম. এবং শেরম্যান এল. রিকার্ডস। "ভার্জিনিয়া সিটির পতিতা এবং জুয়াড়ি, নেভাদা: 1870।" প্যাসিফিক হিস্টোরিক্যাল রিভিউ 48.2 (1979): 239–258। অনলাইন  বাটলার, অ্যান এম . আনন্দের কন্যা, দুঃখের বোন: আমেরিকান পশ্চিমে পতিতা, 1865-90 (ইলিনয় প্রেস বিশ্ববিদ্যালয়, 1987)।     জেমস, রোনাল্ড মাইকেল এবং সি. এলিজাবেথ রেমন্ড, এড. কমস্টক উইমেন: দ্য মেকিং অফ আ মাইনিং কমিউনিটি ( ইউনিভার্সিটি অফ নেভাদা প্রেস, 1998)।  ম্যাকডোনাল্ড, ডগলাস। দ্য লিজেন্ড অফ জুলিয়া বুলেট: অ্যান্ড দ্য রেড লাইট লেডিস অফ নেভাদা (স্ট্যানলি পাহের, 1983)।  রিংডাল, নিলস জোহান। বিক্রয়ের জন্য প্রেম: পতিতাবৃত্তির একটি বিশ্ব ইতিহাস (গ্রোভ/আটলান্টিক, ইনক।, 2007)।  ওয়েস্ট, এলিয়ট। "স্কারলেট ওয়েস্ট: ট্রান্স-মিসিসিপি পশ্চিমের প্রাচীনতম পেশা।" মন্টানা: দ্য ম্যাগাজিন অফ ওয়েস্টার্ন হিস্ট্রি 31.2 (1981): 16-27।   বহিঃসংযোগ    কোর্ট ট্রান্সক্রিপ্ট, NC608  । বিশেষ সংগ্রহ, বিশ্ববিদ্যালয় গ্রন্থাগার, নেভাদা বিশ্ববিদ্যালয়, রেনো। 1867 সালে জুলিয়া বুলেট হত্যার জন্য নেভাদানকে বিচারের মুখোমুখি করা হয়েছিল।  বিষয়শ্রেণী:১৮৩২-এ জন্ম বিষয়শ্রেণী:১৮৬৭-এ মৃত্যু বিষয়শ্রেণী:খুনের শিকার নারী বিষয়শ্রেণী:লন্ডনের ব্যক্তি বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:মার্কিন খুনের শিকার বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:১৯শ শতাব্দীর মার্কিন নারী বিষয়শ্রেণী:মার্কিন পতিতা
রাজসাক্ষী হচ্ছে যে অপরাধী প্ররোচক বা জড়িত হিসেবে অপরাধের বিষয়ে বা প্রত্যেক সহ অপরাধীর (Accomplice) বিষয়ে তার জ্ঞানের মধ্যে থাকা সমগ্র ঘটনা, মূল অপরাধী ও সহায়তাকারী হিসেবে জড়িত সব অপরাধীর সম্পর্কে পূর্ণাঙ্গ ও সত্য ঘটনার বিবরন প্রকাশ করে আদালতে সাক্ষ্য দেন এবং এই শর্তে তাকে বিচারক ক্ষমা করার কিংবা স্বল্প সাজার প্রস্তাব দিতে পারেন। ফৌজদারী মামলাতে এই সুযোগপ্রাপ্ত অপরাধীকে রাজসাক্ষী (Approver) বলা হয়। ভারতীয় সাক্ষ্য আইনে যদিও রাজসাক্ষী কথাটি সংজ্ঞায়িত করা নেই।   অপরাধের সহযোগী  ভারতীয় সাক্ষ্য আইনের (The Indian Evidence Act-1872) ১৩৩ নং ধারায় সহ অপরাধী, অভিযুক্ত ব্যক্তি বা ব্যক্তিগণের বিরুদ্ধে সাক্ষী হতে পারে এবং তার দেওয়া সাক্ষ্যে দোষী সাব্যাস্তকরণ কেবলমাত্র এই কারণে বে-আইনি হবেনা, যে তা অসমর্থিত সাক্ষ্যের (Uncorroborated Testimony) ভিত্তিতে নেওয়া হয়েছে। সরকার পক্ষের এই সাক্ষ্যদানকারী সহ অপরাধীকেই প্রচলিত আদালত পরিভাষায় রাজসাক্ষী নামে অভিহিত করা হয়ে থাকে।  বাংলাদেশের ফৌজদারি কার্যবিধির ৩৩৭, ৩৩৮ ও ৩৩৯ ধারায় রাজসাক্ষী কে হবেন, রাজসাক্ষীকে ক্ষমা করা ও বিচারপদ্ধতির বিষয় বর্ণনা করা আছে। অন্যদিকে ‘অ্যাপ্রুভার’–এর ক্ষমাসংক্রান্ত বিধান বাংলাদেশের আন্তর্জাতিক অপরাধ ট্রাইব্যুনাল আইনের ১৫ ধারায় আছে।   রাজসাক্ষীর গুরুত্ব  ভারতীয় সাক্ষ্য আইনের ১১৪ নং ধারা অনুসারে সিদ্ধান্তে আসা যেতে পারে যে রাজসাক্ষীর বয়ান যথেষ্ট বিশ্বাসযোগ্য নয় যদিনা তা বিশিষ্টতায় পরিপূর্ণ বা সমর্থিত (Corroborated) হয়। সহ অপরাধী বা রাজসাক্ষীর বক্তব্যে নির্ভর করে সাজা দান করার ক্ষেত্রে সতর্কতা ও আদালতের বিচক্ষণতা কাম্য।   ঐতিহাসিক রাজসাক্ষী  ভারতীয় উপমহাদেশে নিজের অপরাধের দায় স্বীকার করে রাজসাক্ষী হওয়ার সংখ্যা হাতে গোনা বলে যানা যায়।  ১৯০৮ সালে আলিপুর বোমা মামলায় নরেন গোঁসাই সরকার পক্ষের রাজসাক্ষী হয়েছিল। যাকে এই অপরাধে হত্যা করেন বিপ্লবী কানাইলাল দত্ত ও সত্যেন্দ্রনাথ বসু। মহাত্মা গান্ধীর হত্যা মামলায় হিন্দু মহাসভা কর্মী দিগম্বর বাগদে রাজসাক্ষী হয়।  ২০০৪ সালে বাংলাদেশে মৃত্যুদণ্ড কার্যকর হওয়া কুখ্যাত সন্ত্রাসী এরশাদ সিকদারের দেহরক্ষী নূরে আলম রাজসাক্ষী হয়েছিলেন। এরশাদ সিকদারের সব কুকর্ম আদালতে প্রকাশ করেছিলেন নূরে আলম। তিনি ব্যবসায়ী আবদুল আজিজ হত্যা মামলায় রাজসাক্ষী হওয়ায় মামলা থেকে খালাস পান।  ২০২৪ সালে বাংলাদেশে সংঘটিত জুলাই গণহত‍্যার মানবতাবিরোধী অপরাধের মামলায় শেখ হাসিনার বিরুদ্ধে দেশটির সাবেক পুলিশ মহাপরিদর্শক (আইজিপি) চৌধুরী আবদুল্লাহ আল মামুন গণহত‍্যার দায় স্বীকার করে জবানবন্দি দেন এবং স্বতঃপ্রণোদিত হয়ে রাজসাক্ষী হওয়ার সম্মতি দেন।   তথ্যসূত্র   বিষয়শ্রেণী:ভারতীয় সাক্ষ্য আইন বিষয়শ্রেণী:বাংলাদেশের আইন
কাঠ কিচক (বৈজ্ঞানিক নাম: Ctenoptilum vasava (Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।  আকার  কাঠ কিচক এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত কাঠ কিচক এর উপপ্রজাতিসমূহ হল-   Ctenoptilum vasava vasava Moore, 1865 – Himalayan Tawny Angle   বিস্তার  এরা ভারত এ হিমালয়ের উত্তর-পূর্ব অংশে এবং সিকিম, ভুটান, মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এবং শ্রীলঙ্কার বিভিন্ন অঞ্চলে দেখা যায়।   বর্ণনা  ডানার উপরিতল লালচে বাদামী বর্ণের। পিছনের ডানা ভীষণ ফ্যাকাসে বাদামী। সামনের ডানার উপরিতলের বাইরের দিক অর্থাৎ পোস্ট ডিসকাল অঞ্চলে অপেক্ষাকৃত ঘন বাদামী এবং অনিয়মিতভাবে সারিবদ্ধ ও বিভিন্ন আকৃতির অর্দ্ধ স্বচ্ছ কিছু ছোপ বর্তমান, ডিসকাল ও পোস্ট ডিসকাল অংশে। পোস্ট ডিসকাল অংশে অ্যাপেক্স থেকে টর্নাস অবধি কিছু বিভিন্ন আকৃতির কালো ছোপ এর সারি নেমে গেছে। পিছনের ডানার উপরিতলে কালো সীমারেখা যুক্ত এক গুচ্ছ অসম আকৃতির অর্দ্ধস্বচ্ছ ছোপ বিদ্যমান। ৩ নং শিরার কাছে অবস্থিত অর্দ্ধ-স্বচ্ছ ছোপ দাঁতের আকৃতির ডানার নিম্নতল ফ্যাকাসে বাদামী ও অনুরূপ দাগ-ছোপযুক্ত। স্ত্রী নমুনার আকৃতিতে বড়।   আচরণ  পাহাড়ি জঙ্গলে এদের দর্শন মেলে। রৌদ্রকরোজ্জ্বল দিনে প্রায়শই উড়তে এবং রোদ পোহাতে দেখা যায়। এরা ফুলের উপর এবং ভিজে ছোপ এও বসে। এই প্রজাতির উড়ান খুব দ্রুত।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা বিষয়শ্রেণী:১৮৬৫-এ বর্ণিত প্রজাপতি
সৈয়দ ফারহাত আনোয়ার একজন বাংলাদেশী শিক্ষাবিদ এবং অধ্যাপক। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) সাবেক অধ্যাপক ও পরিচালক, ন্যাশনাল ব্যাংকের পরিচালনা পর্ষদের সাবেক চেয়ারম্যান এবং ব্র্যাক বিশ্ববিদ্যালয়ের বর্তমান উপাচার্য।  শিক্ষাজীবন ফারহাত আনোয়ার ঢাকা বিশ্ববিদ্যালয়ের প্রাণরসায়ন বিভাগ থেকে স্নাতকোত্তর এবং ব্যবসায় প্রশাসন ইনস্টিটিউট থেকে এমবিএ ডিগ্রি লাভ করেন। তিনি কানাডার ইউনিভার্সিটি অব নিউ ব্রান্সউইক এবং ঢাকা বিশ্ববিদ্যালয় থেকে মার্কেটিং সিস্টেমস বিষয়ে পিএইচডি ডিগ্রি অর্জন করেন।  কর্মজীবন সৈয়দ ফারহাত আনোয়ার শিক্ষা, গবেষণা ও ব্যবস্থাপনা ক্ষেত্রে পরামর্শক হিসেবে গুরুত্বপূর্ণ অবদান রেখেছেন। কর্মজীবনে তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) অধ্যাপনায় নিযুক্ত ছিলেন। তিনি আইবিএ-এর পরিচালক, ঢাকা বিশ্ববিদ্যালয়ের কোটলার সেন্টার ফর মার্কেটিং এক্সেলেন্সের প্রতিষ্ঠাতা পরিচালক, বাংলাদেশ ব্র্যান্ড ফোরামের প্রধান উপদেষ্টা এবং এশিয়া মার্কেটিং ফেডারেশনের প্রেসিডেন্ট হিসেবে দায়িত্ব পালন করেন। এছাড়া তিনি ন্যাশনাল ব্যাংকের পরিচালনা পর্ষদের চেয়ারম্যান হিসেবেও দায়িত্ব পালন করেছেন। সৈয়দ ফারহাত আনোয়ার ২০২৪ সালের ৮ সেপ্টেম্বর ব্র্যাক বিশ্ববিদ্যালয়ের উপাচার্য নিযুক্ত হন এবং ১১ সেপ্টেম্বর আনুষ্ঠানিকভাবে দায়িত্ব গ্রহণ করেন। তিনি বর্তমানে বাংলালিংকের বোর্ড মেম্বার হিসেবেও কর্তব্যরত আছেন।  গবেষণা ও প্রকাশনা তিনি মার্কেটিং, স্ট্র্যাটেজিক ম্যানেজমেন্ট, ব্র্যান্ড ম্যানেজমেন্ট, কর্পোরেট সামাজিক দায়িত্ব এবং ক্ষুদ্র ও মাঝারি উদ্যোক্তা ব্যবস্থাপনা বিষয়ে বিশেষজ্ঞ। জাতীয় ও আন্তর্জাতিক জার্নালে তার ৭০টির বেশি গবেষণা প্রবন্ধ প্রকাশিত হয়েছে। এছাড়া তিনি ব্যবসায় ব্যবস্থাপনা বিষয়ক তিনটি বইয়ের রচয়িতা।  তথ্যসূত্র  বিষয়শ্রেণী:ব্র্যাক বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক বিষয়শ্রেণী:ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইস্ট ওয়েস্ট বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি
মির্জা শেখ ই'তেসামউদ্দীন অষ্টাদশ শতাব্দীর একজন রাজদূত যিনি প্রথম বাঙালি হিসেবে ইউরোপ যাত্রা করেন। ১৭৬৬ সালে দিল্লির মোগল বাদশাহ দ্বিতীয় শাহ আলমের রাষ্ট্রদূত হয়ে বাংলা থেকে লন্ডনে যান মির্জা শেখ ইতেসামুদ্দীন। তার দায়িত্ব ছিল ইংল্যান্ডের রাজা তৃতীয় জর্জের দরবারে মোগল বাদশার পক্ষে দেনদরবার করা। ﻿   জন্ম ও শিক্ষা   মির্জা শেখ ইতেশামুদ্দীন (মতান্তরে এহতেশাম উদ্দিন) বাংলার নদিয়া জেলার চাকদহর পাঁচনুর গ্রামের অভিজাত মুসলিম পরিবারে আনুমানিক ১৭৩০ সালে জন্মগ্রহণ করেন। মুর্শিদাবাদের নবাব মীর জাফরের দরবারের মুনশি সলিমুল্লাহর কাছে তিনি ফার্সি ভাষা শিখে কলকাতায় ইস্ট ইন্ডিয়া কোম্পানিতে মুনশির চাকরি নেন। তার জন্মস্থান চাকদহের কাজীপাড়া প্রাচীন মসজিদটি আজও বর্তমান। থাম্ব|কাজীপাড়ার প্রাচীন মসজিদ, চাকদহ   কর্মজীবন   ১৭৬৬ সালে বাংলা থেকে লন্ডনে যান দিল্লির মোগল বাদশা দ্বিতীয় শাহ আলমের রাষ্ট্রদূত ক্যাপ্টেন আর্চিবল্ড সুইনটনের সহকারী দূত হিসেবে, ইংল্যান্ডের রাজা তৃতীয় জর্জের দরবারে মোগল বাদশার পক্ষে দেন-দরবারের দায়িত্ব নিয়ে।  বক্সার যুদ্ধের পর কোম্পানির কাজের সূত্রে বাদশা দ্বিতীয় শাহ আলমের অনুগ্রহে শাহি দরবারে তিনি মুনশির পদ পান, সঙ্গে মির্জা খেতাবে ভূষিত হন। অচিরেই দরবারে সভাসদ পদে উন্নীত হন তিনি।  ইস্ট ইন্ডিয়া কোম্পানির সাবেক কর্মকর্তা ক্যাপ্টেন আর্চিবল্ড সুইনটনকে ইংল্যান্ডের রাজা তৃতীয় জর্জের জন্য বাদশার চিঠিসহ শাহি দূত হিসেবে পাঠাবার সিদ্ধান্ত নেওয়া হলে, বিলেতের রাজদরবারে ফার্সি ভাষায় লেখা এই চিঠি যথাযথভাবে ব্যাখ্যা করার জন্য বাদশা নিজেই ইতেশামুদ্দীনকে বেছে নেন। ১৭৬৬ সালে তাকে দূত হিসেবে নিয়োগ দিয়ে সুইনটনের সঙ্গে লন্ডন পাঠানো হয়। ১৭৬৬-এর জানুয়ারি মাসের শেষের দিকে একটি ফরাসি জাহাজে চেপে হুগলি থেকে মির্জার সমুদ্রযাত্রা শুরু হয়।  বিলেতে দেড় বছর কাটিয়ে ১৭৬৮ সালের অক্টোবরে দেশে ফিরে মির্জা পুনরায় কোম্পানির চাকরিতে ফিরে যান। বিলেত থেকে ফিরে ইতেশামুদ্দীনের বেশ নামডাক হয়। লোকমুখে তার পরিচয় হয় বিলায়েত মুনশি। এ সময় মারাঠা যুদ্ধের প্রেক্ষাপটে ইংরেজের হয়ে মারাঠাদের সঙ্গে কূটনৈতিক দর-কষাকষিতে বেশ দক্ষতার পরিচয় দেন তিনি। তবে দেশে ফিরে বিলেতভ্রমণ বা বিলেত নিয়ে বই লেখার কারণে কোম্পানির কাছ থেকে পুরস্কার, বেতন বৃদ্ধি বা পদোন্নতি—এসব কিছুই পাননি তিনি। কোম্পানির মুনশি হিসেবেই তার বাকি জীবনটা কেটে যায়।   রচিত গ্রন্থ   মির্জা প্রবাস জীবনের অভিজ্ঞতা নিয়ে দেশে ফেরার পনেরো বছর পরে—১৭৮৪/৮৫ সালে ফার্সি ভাষায় রচনা করেন সিগরুফ-ই-বিলায়েতনামা। সাধারণ ক্রমিককাল অনুসরণ করে বিলাত ও ফ্রান্সে যা দেখেছেন, তার একটি সার্বিক ধারাবিবরণী এবং সেখানকার সমাজ, প্রতিষ্ঠান ও জীবনযাত্রা সম্পর্কে তার নিজস্ব মূল্যায়ন—এ বইয়ের বৈশিষ্ট্য।   মৃত্যু   অধ্যাপক কায়সার হকের মতে, ইতেশামুদ্দীন আনুমানিক ১৮০০ সালে মারা যান।'http://archive.prothom-alo.com/detail/date/2010-07-09/news/77170', "মির্জা শেখ ইতেশামুদ্দীন: লন্ডনে বাদশার বাঙালি দূত", মাহবুব আলম| তারিখ: ০৯-০৭-২০১০   তথ্যসূত্র   বিষয়শ্রেণী:১৭৩০-এ জন্ম বিষয়শ্রেণী:১৮০০-এ মৃত্যু বিষয়শ্রেণী:১৮শ শতাব্দীর বাঙালি বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:মুঘল সাম্রাজ্যের ব্যক্তি বিষয়শ্রেণী:১৮শ শতাব্দীর ভারতীয় লেখক বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:নদিয়া জেলার ব্যক্তি
জন এইচ. ত্রিভেনা (২৮ ডিসেম্বর, ১৯৬১) লার্গো ফ্লোরিডার একজন আইনজীবী এবং তিনি ত্রিভেনা, পন্ট্রেলো এন্ড এসোসিয়েটস প্রতিষ্ঠানের মালিক ও প্রধান অ্যাটর্নি। ত্রিভেনা মাইকেল ড্রেজকা "আপনার স্থল" মামলা সহ বেশ কয়েকটি হাই-প্রোফাইল মামলায় শীর্ষস্থানীয় ফৌজদারি প্রতিরক্ষা আইনজীবী ছিলেন।   আইনি অনুশীলন  ত্রিভেনা ১৯৮৭ থেকে ১৯৮৮ সাল পর্যন্ত সহকারী রাজ্য অ্যাটর্নি ছিলেন। তিনি ফ্লোরিডার স্টেট বার এ ভর্তি হয়েছিলেন এবং ১৯৮৭ সালে তার নিজস্ব অনুশীলন শুরু করেছিলেন। ২০১৫ সালে তিনি ট্রিনভা ফার্মে অংশীদার হয়েছিলেন।   হাই প্রোফাইল কেস   ২০০৯ এর প্রতিনিধি এড গ্রাজিয়ানো (এমন এক হিটম্যান ভাড়া করেছিলেন যিনি আসলে তাঁর স্ত্রী দেব্রাকে হত্যার জন্য একজন গোপন গোয়েন্দা) ছিলেন। ২০১০ সালে এড গ্রাজিয়ানোর ছেলে জন গ্রাজিয়ানো একটি দুর্ঘটনায় আহত হয়েছিল। গ্রাজিয়ানো ২০১১ সালে তার স্ত্রীর হত্যার জন্য বিনীত প্রার্থনা করার জন্য কোনও আবেদন করেননি এবং তাকে দশ বছরের কারাদন্ডে দণ্ডিত করা হয়েছিল।  ২০১০ জেনিফার মি "হিকাপ গার্ল" খুনের অভিযোগে অভিযুক্ত হয়। মিকে প্রথম-ডিগ্রি হত্যার দায়ে দোষী সাব্যস্ত করা হয়েছিল এবং তাকে প্যারোল ছাড়াই যাবজ্জীবন কারাদণ্ড দেওয়া হয়েছিল।   প্রাথমিক জীবন এবং শিক্ষা  ত্রিভেনা দক্ষিণ ফ্লোরিডা বিশ্ববিদ্যালয় এবং স্টেটসন ইউনিভার্সিটি কলেজ অফ ল এ পড়েছেন। তিনি ফ্লোরিডার হিলসবারো কাউন্টিতে একজন পুলিশ অফিসার এবং তারপরে সহকারী স্টেট অ্যাটর্নি হয়েছিলেন।   ব্যক্তিগত জীবন  ত্রিভেনা ২০১২ সালে তালাকের অল্প সময়ের মধ্যেই ত্রিভেনাকে ১১ ই মার্চ, ২০১৮ সালে ঘরোয়া সহিংসতার জন্য গ্রেপ্তার করা হয়েছিল; ত্রিভেনার এ ঘটনার পরে জেল হয়েছিল। প্রসিকিউটররা ট্র্যাভেনার বিরুদ্ধে ৬ এপ্রিল, ২০১৯ এ দেশীয় ব্যাটারি কেস ফেলেছিল।  ত্রিভেনা অভিযোগ করেছিলেন যে তাঁর স্ত্রী মেরেডিথ ত্রিভেনা ড্রাগ আসক্ত ছিলেন। জন এবং মেরেডিথ ত্রিভেনার প্রতিবেশীরা ত্রিভেনার সম্পত্তি থেকে বেরিয়ে আসা ভয়াবহ দুর্গন্ধের অভিযোগে মে ২০১৯ সালে ত্রিভেনার বিরুদ্ধে একটি মামলা দায়ের করেছিলেন। প্রতিবেদনে প্রতিবেশীরা বলেছিলেন: "জন ট্রেনার শপথ গ্রহণের বক্তব্যের উপর ভিত্তি করে, এই অসুস্থ গন্ধগুলি মেথামফেটামাইন এবং হেরোইন এবং অন্যান্য অবৈধ ড্রাগের ব্যবহারের ফলাফল।" প্রতিবেশীরা অবশেষে মামলাটি উঠিয়ে নেয়।  ত্রিভেনা দাবি করে আদালতে গিয়েছিলেন যে প্রাক্তন কর্মচারী ত্রিভেনার বাড়িতে চলে গিয়েছিলেন এবং তাঁর স্ত্রীকে (মেরেডিথ ত্রিভেনা) মাদকাসক্ত করেছিলেন। তিনি আরও দাবি করেছিলেন যে প্রাক্তন কর্মচারী বাড়ি থেকে জিনিস চুরি করতে এবং ট্রেনার ল ফার্ম অ্যাকাউন্ট থেকে চেক জালিয়াতি শুরু করেছিলেন। ট্র্যাভেনা প্রাক্তন কর্মচারী এবং তার প্রেমিকের কাছ থেকে সুরক্ষিত আদেশ চাইতে আদালতে যান। ত্রিভেনার স্ত্রী মেরেডিথ লিন রেকিও এবং প্রাক্তন ট্রেভেনার কর্মচারীর বয়ফ্রেন্ড ট্রেনা ল ফার্মে ভেঙেছিলেন। তারা একটি চেক চুরি করেছে যা তারা জাল করেছে এবং ৮,৫০০ ডলারে নগদ করেছে। ট্রেনা পুলিশকে বলেছিল যে তারা একটি .৪৪ ক্যালিবার হ্যান্ডগানও চুরি করেছে। তেভেনার স্ত্রী এবং তার বন্ধুকে পিনেলাস কাউন্টি জেল করা হয়েছিল।   বহিঃসংযোগ  Trevena press conference regarding মাইকেল রেজকা   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন আইনজীবী
ল্যাম্বডা অরিয়নিস (λ Ori, λ Orionis) তারাটি কালপুরুষ নক্ষত্রমন্ডলের একটি তারা। এটি মেইসা (Meissa ) বা হেকা (Heka) নামেও পরিচিত। মাইসা নামটি আরবি আল মাইসান থেকে এসেছে যার অর্থ উজ্জ্ব্ল বা দীপ্তিময়। মিথুন রাশির অপর একটি তারা আল হেনা কে এই নাম দেওয়া হয়েছিল, কিন্তু কোন একটা ভুলে ল্যাম্বডা অরিয়নিসকেও এই নামে প্রথম ডাকা হয়েছিল, এরপর থেকে এই তারাটিকে আল মেইসা নামেই ডাকা হয়। এই তারাটির আসল নাম আল হাকাহ যার অর্থ হেকার উৎস.  ল্যাম্বডা অরিয়নিস একটি বিরাট তারা যা ও৮ শ্রেণীর এবং এর আপাত প্রভার মান ৩.৫৪। এটি সূর্যের ভরের ২৮ গুণ বড় এবং সূর্যের ব্যাসার্ধের ১০ গুণ বড়। এর উপরি পৃষ্ঠতলের তাপমাত্রা ৩৫,০০০ কে. যার কারণে এই তারাটিকে নীলাভ বর্ণের দেখায়। ল্যাম্বডা অরিয়নিস ক্ষীণ এক্স-রে এর উৎস যার ঔজ্জ্ব্ল্যের মান ১০৩২ erg s−১ এবং এর শক্তিমাত্রার সর্বোচ্চ নির্গমণ ০.২-০.৩ কেইভো যা নির্দেশ করে এই এক্স-রে এর উৎস হচ্ছে নাক্ষত্রিক বায়ু।  এই তারাটি ৫০ লক্ষ বছর পুরনো অঞ্চলেরএকটি তারা যে অঞ্চলটির নাম ল্যাম্বডা অরিয়নিস গুচ্ছ। ল্যাম্বডা অরিয়নিস মূলতঃ একটি দ্বৈত তারা যার কৌণিক বিচ্ছেদের মান ৪.৪১ আরকসেকেন্ড এবং কৌনিক অবস্থান ৪৩.১২° (১৯৩৭) ক্ষীণ তারাটির আপাত প্রভার মান ৫.৬১ এবং এটি বি০.৫  V শেণীর একটি তারা। এর অপর একটি তারা ল্যাম্বডা অরিয়নিস সি যা টাইপ-এফ V শ্রেণীর। এই তারাটি কম ভরের একটি তারা যা সম্ভবত বাদামীবামন তারা।   তথ্যসূত্র   বিষয়শ্রেণী:বেয়ার বস্তু বিষয়শ্রেণী:সঠিক নাম সাথে তারা বিষয়শ্রেণী:কালপুরুষ (সমষ্টি) বিষয়শ্রেণী:বাইনারি তারা বিষয়শ্রেণী:বি টাইপ প্রধান-ক্রম তারা বিষয়শ্রেণী:যুগ্ম তারা বিষয়শ্রেণী:কালপুরুষ (তারামণ্ডল)
ওয়ানি/ভানি (অথবা ওয়ানি, ওয়াইন, ওয়াইন) হল একটি উপাধি যা ভারত ও পাকিস্তান জুড়ে (বিশেষ করে জম্মু ও কাশ্মীর, পাঞ্জাব এবং মহারাষ্ট্রে) পাওয়া যায়।  ঐতিহাসিকরা একমত যে ওয়ানি/ওয়েন বণিক বর্ণের অন্তর্ভুক্ত এবং মূলত কাশ্মীরি হিন্দু ছিলেন। এমনকি হিন্দু ধর্ম থেকে ইসলাম ধর্ম গ্রহণকারী ওয়ানি/ওয়েনে ব্যক্তিদের পেশা মূলত ব্যবসা-বাণিজ্যই ছিল। তারিক হাসান উল্লেখ করেছেন যে ওয়ানি মুসলমানরা শেখদের মধ্যে সর্বোচ্চ বর্ণের একজন হয়ে ওঠে।  ওয়ানিদের বেশ কয়েকটি উপগোষ্ঠীতে বিভক্ত করা হয়েছে। যেমন কেসার-ওয়ানি (যারা জাফরান বিক্রি করে),People of India: Uttar Pradesh, Volume 42, Part 2. Anthropological Survey of India. 2005. p. 769. ISBN 9788173041143. The Kesarwani Bania, or simply the Kesarwani, as they are popularly referred to, are an important group of the Vaishya or business community. They were also referred to as Baniya, Bani and Bakkal in the British time. From Kashmir, they came to Kara- Manikpur at the end of the twelfth century. তাল-ওয়াইন (যারা তেল বিক্রি করে), পুই-ওয়ানি, বান্দ-ওয়ানি, বাস-ওয়ানি, তরঙ্গার-ওয়ানি, কাকর-ওয়ানি এবং পার-ওয়ানি। গোষ্ঠীটির সদস্যদের বিভিন্ন পেশা গ্রহণের ফলে গোষ্ঠীটির মধ্যে বিভিন্ন শাখা অস্তিত্ব লাভ করেছে। ১৯৩১ সালের আদমশুমারিতে প্রায় ৭২,৩১১ জনকে ওয়ানি হিসেবে চিহ্নিত করা হয়েছিল। কিছু ওয়ানি কাশ্মীর উপত্যকা থেকে পাঞ্জাব অঞ্চলে এবং পাশাপাশি উত্তর প্রদেশ, মধ্য প্রদেশ এবং বিহারে স্থানান্তরিত হয়েছে।   উপাধিধারী ব্যক্তিরা    আশফাক মাজিদ ওয়ানি (১৯৬৬-১৯৯০), বিচ্ছিন্নতাবাদী যোদ্ধা  বুরহান ওয়ানি (১৯৯৪-২০১৬), কাশ্মীরি স্বাধীনতা যোদ্ধা  জগন্নাথ ওয়ানি (১৯৩৪–২০১৭), ইন্দো-কানাডিয়ান পরিসংখ্যানবিদ এবং সমাজসেবক  নাজির আহমেদ ওয়ানি (মৃত্যু ২০১৮), ভারতীয় সৈনিক  মনসুখ ওয়ানি (মৃত্যু ২০২০), ভারতীয়-আমেরিকান বিজ্ঞানী  রঙ্গনাথ ওয়ানি, ভারতীয় রাজনীতিবিদ এবং শিবসেনার সদস্য  মোহন আর. ওয়ানি (জন্ম ১৯৬৫), ভারতীয় জীববিজ্ঞানী এবং রোগ প্রতিরোধক বিশেষজ্ঞ   আরো দেখুন    বুরহান ওয়ানি  নাজির আহমেদ ওয়ানি   তথ্যসূত্র   বিষয়শ্রেণী:কাশ্মীরি মুসলিম বিষয়শ্রেণী:কাশ্মীরি হিন্দু বিষয়শ্রেণী:হিন্দু উপাধি বিষয়শ্রেণী:ভারতীয় পদবি বিষয়শ্রেণী:পদবিসমূহ বিষয়শ্রেণী:সংস্কৃত ভাষার নাম
হাজীপুর ইউনিয়ন বাংলাদেশের মাগুরা জেলার একটি প্রশাসনিক এলাকা।   অবস্থান ও আয়তন  হাজীপুর ইউনিয়ন খুলনা বিভাগের মাগুরা জেলার সদর উপজেলার অন্তর্গত। এটি মাগুরা-ঝিনাইদহ মহাসড়কের ৬ কিলোমিটার পূর্ব দিকে অবস্থিত। এর পূর্বে আঠারখাদা ইউনিয়ন, পশ্চিমে হরিশংকরপুর ইউনিয়ন, উত্তরে শ্রীকোল ইউনিয়ন, দক্ষিণে নবগঙ্গা নদী ও হাজরাপুর ইউনিয়ন। এই ইউনিয়নের আয়তন ১৪ বর্গ কিলোমিটার।   ইতিহাস  বর্তমান ইউনিয়ন ভবনটির স্থাপন কাল  ২০০১ সাল।  প্রশাসনিক বিন্যাস ২০১১ সালের আদম শুমারি অনুযায়ী এখানকার লোকসংখ্যা প্রায় ২৯,২৯১ জন। হাজিপুর ইউনিয়নে মৌজার সংখ্যা- ১৯টি এবং মোট গ্রাম সংখ্যা ২১টি। গ্রামের নাম সমূহঃ-  ক্রমিক  গ্রামের নাম  ওয়ার্ড নম্বর   ডাকঘর ১  শ্রীরামপুর  ১ নং ওয়ার্ড  শ্রীরামপুর ২  হাজরাপুর  ১ নং ওয়ার্ড  হাজরাপুর ৩  আলাইপুর  ২ নং ওয়ার্ড  আলাইপুর ৪  হাজীপুর  ২ নং ওয়ার্ড  হাজীপুর ৫  ফুলবাড়ী  ৩ নং ওয়ার্ড  ফুলবাড়ী ৬  লক্ষীকোল  ৩ নং ওয়ার্ড  ফুলবাড়ী ৭  বরইচারা  ৪ নং ওয়ার্ড  বরইচারা ৮  আরালিয়া  ৪ নং ওয়ার্ড  আরালিয়া ৯  মির্জাপুর  ৫ নং ওয়ার্ড  মির্জাপুর ১০  পাথরঘাটা  ৫ নং ওয়ার্ড  পাথরঘাটা ১১  বগুড়া  ৬ নং ওয়ার্ড  বগুড়া ১২  শ্রীমন্তপুর  ৭ নং ওয়ার্ড  শ্রীমন্তপুর ১৩  শরিষাডাঙ্গা  ৭ নং ওয়ার্ড  শরিষাডাঙ্গা ১৪  ছত্রকান্দি  ৮ নং ওয়ার্ড  ছত্রকান্দি ১৫  কাশিয়াডাঙ্গা  ৮ নং ওয়ার্ড  কাশিয়াডাঙ্গা ১৬  দ্বারিয়াপুর  ৯ নং ওয়ার্ড  দ্বারিয়াপুর ১৭  রামচন্দ্রপুর  ৯ নং ওয়ার্ড  রামচন্দ্রপুর ১৮  নড়িহাটি  ৯ নং ওয়ার্ড  নড়িহাটি ১৯  মোস্তফাপুর  ১০ নং ওয়ার্ড  বিষ্ণপুর ২০  বিষ্ণপুর  ১০ নং ওয়ার্ড  বিষ্ণপুর ২১  হৃদয়পুর  ১০ নং ওয়ার্ড  বিষ্ণপুর     শিক্ষা ২০০১ এর শিক্ষা জরীপ অনুযায়ী এখানে শিক্ষার হার – ৪৯%।  সরকারি প্রাথমিক বিদ্যালয়- ০৯টি  বেসরকারি রেজিঃ প্রাঃ বিদ্যালয়- ০১টি   মাধ্যমিক বিদ্যালয়ঃ ৪টি  মাদ্রাসা- ২টি  গুরুত্বর্পূণ ধর্মীয় স্থান- ২ টি  কৃষি  যোগাযোগ মাগুরা-ঝিনাইদহ মহাসড়কের মাগুরা শহরের ভায়না বাস স্ট্যান্ড থেকে হাজীপুর ইউনিয়নের দুরুত্ব ৬ কিলোমিটার দূরে বিশ্বরোড সংলগ্ন ইছাখাদা পুরাতন বাজারে ইউনিয়ন কমপ্লেক্স ভবন টি অবস্থিত। মাগুরা জেলা শহর থেকে হাজীপুর যাতায়াতের মাধ্যম রয়েছে বাস, অটো রিক্সা,সিএসজি,মটর চালিত ভ্যান ইত্যাদি।   উল্লেখযোগ্য ব্যক্তি   সাহিত্যিক মোহাম্মদ লুৎফর রহমান  বিজ্ঞানী দিদার ইসলাম  দর্শনীয় স্থান  মোহাম্মদ লুৎফর রহমান পাঠাগার  মুক্তিযুদ্ধ স্মৃতি জাদুঘর   আরও দেখুন  মাগুরা সদর উপজেলা  মাগুরা জেলা  খুলনা বিভাগ  তথ্যসূত্র  বহিঃসংযোগ  হাজীপুর ইউনিয়ন   বিষয়শ্রেণী:মাগুরা সদর উপজেলার ইউনিয়ন বিষয়শ্রেণী:খুলনা বিভাগের ইউনিয়ন বিষয়শ্রেণী:মাগুরা জেলার ইউনিয়ন